CELEX: 32010R0091
Language: fi
Date: 2010-02-02 00:00:00
Title: Komission asetus (EU) N:o 91/2010, annettu 2 päivänä helmikuuta 2010 , jäsenvaltioiden välistä tavarakauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 638/2004 täytäntöönpanosta annetun asetuksen (EY) N:o 1982/2004 muuttamisesta siltä osin kuin on kyse niiden tavaroiden luettelosta, joiden tietoja ei sisällytetä tilastoihin, verohallinnon toimittamista tiedoista ja laadunarvioinnista

3.2.2010   
            
            
               FI
            
            
               Euroopan unionin virallinen lehti
            
            
               L 31/1
            
         KOMISSION ASETUS (EU) N:o 91/2010,
   annettu 2 päivänä helmikuuta 2010,
   jäsenvaltioiden välistä tavarakauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 638/2004 täytäntöönpanosta annetun asetuksen (EY) N:o 1982/2004 muuttamisesta siltä osin kuin on kyse niiden tavaroiden luettelosta, joiden tietoja ei sisällytetä tilastoihin, verohallinnon toimittamista tiedoista ja laadunarvioinnista
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon jäsenvaltioiden välistä tavarakauppaa koskevista yhteisön tilastoista ja neuvoston asetuksen (ETY) N:o 3330/91 kumoamisesta 31 päivänä maaliskuuta 2004 annetun Euroopan parlamentin ja neuvoston asetuksen (EY) N:o 638/2004 (1) ja erityisesti sen 3 artiklan 5 kohdan, 8 artiklan 2 kohdan ja 13 artiklan 3 kohdan,
   sekä katsoo seuraavaa:
   
               (1)
            
            
               Asetus (EY) N:o 638/2004 pantiin täytäntöön komission asetuksella (EY) N:o 1982/2004 (2).
            
         
               (2)
            
            
               Kansallisten viranomaisten pääsyä asetuksen (EY) N:o 1982/2004 6 artiklassa tarkoitettuihin arvonlisäveron yhteenvetoilmoituksista saatavilla oleviin tietoihin olisi laajennettava tilastotietojen laadun varmistamiseksi.
            
         
               (3)
            
            
               Asetuksen (EY) N:o 1982/2004 26 artiklassa tarkoitettua laatuselostetta koskevia yksityiskohtaisia sääntöjä ja selosteen rakennetta olisi muutettava, jotta varmistetaan yhtenäiset laadunvarmistuksen puitteet Euroopan tilastoja koskevien käytännesääntöjen (3) mukaisesti.
            
         
               (4)
            
            
               Asetuksen (EY) N:o 1982/2004 liitteessä I olevaa luetteloa tavaroista, joiden tietoja ei sisällytetä komissiolle (Eurostat) toimitettaviin jäsenvaltioiden välistä tavarakauppaa koskeviin tilastoihin, olisi mukautettava, jotta se vastaisi paremmin Yhdistyneiden Kansakuntien tilastokomission hyväksymiä kansainvälisiä suosituksia ja jotta voitaisiin selkiyttää sitä, mitä tietoja on kerättävä.
            
         
               (5)
            
            
               Sen vuoksi asetusta (EY) N:o 1982/2004 olisi muutettava.
            
         
               (6)
            
            
               Tässä asetuksessa säädetyt toimenpiteet ovat jäsenvaltioiden välisen tavarakaupan tilastokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1982/2004 seuraavasti:
   
               1)
            
            
               Korvataan 5 ja 6 artikla seuraavasti:
               ”5 artikla
               Arvonlisäveroilmoituksia koskevat tiedot
               1.   Kunkin jäsenvaltion vastuullisen verohallinnon on toimitettava kansallisille viranomaisille seuraavat tiedot niiden henkilöiden tunnistamiseksi, jotka ovat tehneet ilmoituksen EU:n sisäisistä tavarahankinnoista ja tavaroiden luovutuksista verotustarkoituksissa:
               
                           a)
                        
                        
                           verovelvollisen koko nimi;
                        
                     
                           b)
                        
                        
                           täydellinen osoite, myös postinumero;
                        
                     
                           c)
                        
                        
                           asetuksen (EY) N:o 638/2004 9 artiklan 1 kohdan a alakohdan mukainen tunnistenumero.
                        
                     2.   Kunkin jäsenvaltion vastuullisen verohallinnon on toimitettava kansallisille viranomaisille jokaisen verovelvollisen osalta seuraavat tiedot:
               
                           a)
                        
                        
                           neuvoston direktiivin 2006/112/EY (4) 251 artiklan mukaisesti arvonlisäveroilmoituksista kerätty EU:n sisäisten tavarahankintojen ja tavaroiden luovutusten veron peruste;
                        
                     
                           b)
                        
                        
                           verotuskausi.
                        
                     6 artikla
               Arvonlisäveron yhteenvetoilmoituksia koskevat tiedot
               1.   Kunkin jäsenvaltion vastuullisen verohallinnon on toimitettava kansallisille viranomaisille jokaisen verovelvollisen osalta ainakin seuraavat tiedot:
               
                           a)
                        
                        
                           EU:n sisäisiä tavaroiden luovutuksia koskevat tiedot, jotka on kerätty direktiivin 2006/112/EY 264 artiklan mukaisesti arvonlisäveron yhteenvetoilmoituksista, ja erityisesti seuraavat tiedot:
                           
                                       —
                                    
                                    
                                       kunkin kansallisen tavaroiden luovuttajan arvonlisäverotunniste,
                                    
                                 
                                       —
                                    
                                    
                                       kauppakumppanina olevan jäsenvaltion hankkijan arvonlisäverotunniste,
                                    
                                 
                                       —
                                    
                                    
                                       kunkin kansallisen tavaroiden luovuttajan ja kauppakumppanina olevan jäsenvaltion hankkijan välistä liiketoimea koskevan veron peruste;
                                    
                                 
                     
                           b)
                        
                        
                           EU:n sisäisiä tavaroiden hankintoja koskevat tiedot, jotka kaikki muut jäsenvaltiot ovat ilmoittaneet neuvoston asetuksen (EY) N:o 1798/2003 (5) 23 ja 24 artiklan mukaisesti, ja erityisesti seuraavat tiedot:
                           
                                       —
                                    
                                    
                                       kunkin kansallisen hankkijan arvonlisäverotunniste,
                                    
                                 
                                       —
                                    
                                    
                                       kauppakumppanina olevan jäsenvaltion aggregoima veron kokonaisperuste kunkin kansallisen hankkijan osalta.
                                    
                                 
                     2.   Tiedot saatuaan kunkin jäsenvaltion vastuullisen verohallinnon on asetettava ne viipymättä kansallisten viranomaisten saataville.
            
         
               2)
            
            
               Korvataan 26 artikla seuraavasti:
               ”26 artikla
               1.   Komissio (Eurostat) toteuttaa vuosittain laadunarvioinnin asetuksen (EY) N:o 638/2004 13 artiklassa määriteltyjen laatukriteerien mukaisesti kansallisten viranomaisten kanssa etukäteen sovittujen laatuindikaattoreiden ja -vaatimusten pohjalta.
               2.   Komissio (Eurostat) valmistelee kunkin jäsenvaltion osalta osittain esitäytetyn laatuselosteen luonnoksen. Laatuselosteiden luonnokset lähetetään jäsenvaltioille viitevuotta seuraavan marraskuun 30 päivään mennessä.
               3.   Jäsenvaltioiden on toimitettava komissiolle (Eurostat) täytetyt laatuselosteensa kahdeksan viikon kuluessa esitäytettyjen laatuselosteiden luonnosten vastaanotosta.
               4.   Komissio (Eurostat) arvioi toimitettujen tilastojen laadun jäsenvaltioiden esittämien tietojen ja laatuselosteiden pohjalta ja valmistelee kutakin jäsenvaltiota koskevan arviointikertomuksen.
               5.   Komissio (Eurostat) valmistelee ja laittaa levitykseen kaikki jäsenvaltiot kattavan tiivistetyn laatuselosteen. Se sisältää tärkeimmät laatuindikaattorit ja laatuselosteiden avulla kerätyt tiedot.”
            
         
               3)
            
            
               Korvataan asetuksen (EY) N:o 1982/2004 liite I tämän asetuksen liitteellä.
            
         
               4)
            
            
               Poistetaan asetuksen (EY) N:o 1982/2004 liite VI.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Tätä asetusta sovelletaan 1 päivästä tammikuuta 2010.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä helmikuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 102, 7.4.2004, s. 1.
   
      (2)  EUVL L 343, 19.11.2004, s. 3.
   
      (3)  KOM(2005) 217 lopullinen.
   
      (4)  EUVL L 347, 11.12.2006, s. 1.
   
      (5)  EUVL L 264, 15.10.2003, s. 1.”
   
      LIITE
      
         
            ”LIITE I
            
               Luettelo tavaroista, joiden tietoja ei sisällytetä komissiolle (Eurostatille) toimitettaviin jäsenvaltioiden välistä tavarakauppaa koskeviin tilastoihin
            
            
                        a)
                     
                     
                        monetaarinen kulta;
                     
                  
                        b)
                     
                     
                        lailliset maksuvälineet ja arvopaperit, mukaan luettuna palveluista maksuina olevat välineet, kuten postimaksut, verot, käyttömaksut;
                     
                  
                        c)
                     
                     
                        tavarat, jotka on tarkoitettu väliaikaiseen tai sitä seuraavaan käyttöön (esim. vuokraus, lainaus, käyttöleasing), jos kaikki seuraavat edellytykset täyttyvät:
                        
                                    —
                                 
                                 
                                    jalostusta ei suunnitella tai ei ole suunniteltu eikä suoriteta,
                                 
                              
                                    —
                                 
                                 
                                    väliaikaisen käytön ennakoidun keston oli tai on tarkoitus olla enintään 24 kuukautta,
                                 
                              
                                    —
                                 
                                 
                                    lähettämistä tai saapumista ei tarvitse ilmoittaa luovutuksena/hankintana alv-tarkoituksiin;
                                 
                              
                  
                        d)
                     
                     
                        tavarat, jotka liikkuvat seuraavien välillä:
                        
                                    —
                                 
                                 
                                    jäsenvaltio ja sen alueeseen kuuluvat erillisalueet muissa jäsenvaltioissa, ja
                                 
                              
                                    —
                                 
                                 
                                    jäsenvaltio ja sen alueella sijaitsevat muiden jäsenvaltioiden tai kansainvälisten järjestöjen alueeseen kuuluvat erillisalueet.
                                 
                              Alueeseen kuuluviin erillisalueisiin sisältyvät suurlähetystöt ja emämaan alueen ulkopuolelle sijoitetut kansalliset asevoimat
                     
                  
                        e)
                     
                     
                        mukautettujen tietojen kuljetukseen käytettävät tavarat, mukaan luettuna ohjelmisto;
                     
                  
                        f)
                     
                     
                        internetistä ladattu ohjelmisto;
                     
                  
                        g)
                     
                     
                        veloituksetta toimitetut tavarat, jotka eivät ole kaupallisten liiketoimien kohteena, edellyttäen että tavaroiden liikuttelun ainoana tarkoituksena on valmistella tai tukea aiottua myöhempää liiketoimea osoittamalla tavaroiden tai palveluiden ominaisuudet, esimerkkeinä
                        
                                    —
                                 
                                 
                                    mainosmateriaali,
                                 
                              
                                    —
                                 
                                 
                                    kaupalliset näytteet;
                                 
                              
                  
                        h)
                     
                     
                        korjattavat ja korjatut tavarat sekä niihin liittyvät varaosat, jotka on sisällytetty korjauksen piiriin, ja korvatut vialliset osat;
                     
                  
                        i)
                     
                     
                        toimintansa aikana liikkeellä olevat kuljetusvälineet, mukaan luettuna avaruusalusten kantoraketit avaruuteen laukaisun ajankohtana.”